નવસારી શહેરને બે મહિના પાણી ન મળવાની અગાઉ જાહેરાત થઈ હતી. બે મહિના આજે પૂર્ણ થઈ ગયા છે છતાં નહેરનું પાણી હજુ નવસારી શહેરને મળવાનું શરૂ થયું નથી. નહેરનું પાણી ક્યારે મળશે ? હજુ પાણીની ખેંચ કેટલા દિવસ ચાલશે ? આ અંગે નવસારી પાલિકાના પાણી વિભાગના ઈજનેર રાજેશ મહેતાએ જણાવ્યું કે હવે થોડા જ દિવસોમાં નહેરનું પાણી મળવાનું શરૂ થશે એવી માહિતી મળી છે. નહેરનું પાણી મળતા જ શહેરમાં ચાલતી પાણીની ખેંચ દૂર થઈ જશે.